Kansai (lääne Jaapan, kus Osaka asub) inimesed on ikka väga teistsugused Tokyo/Kanto inimestest. Nad on hästi avatud ka elavad ning nende jaapani keel on natukene teistsugune kui Tokyo inimestel. Õnneks ma olen piisavalt palju Kansai inimestega rääkinud, et nende suht tugevast slängist enamasti siiski aru saada. Rääkisime siis mingi teise bändi liikmetega ja enamasti  siiski Matsumini ja Keirryga. (Viimane otsustas mind hommiku poole siis tooli peale aheldada vajudes minu peale magama peaaegu 3ks tunniks. Ning kui tema juba ükskord unine on, siis ta enam ei reageeri absoluutselt). Vaatasime siis varahommikul video pealt X Japani kontserti ning olime muidu kõik endaga vist väga rahul.   Raputasin siis Keirry enda pealt maha,et kl 8 hommikul bussi peale jõuda;  bändi inimesed olid autodega ning Cezka läks oma vennaga ka hiljem shinkanseniga, et kiiremini tagasi Tokyosse jõuda.